CELEX: 62007CO0386
Language: fi
Date: 2008-05-05 00:00:00
Title: Yhteisöjen tuomioistuimen määräys (seitsemäs jaosto) 5 päivänä toukokuuta 2008.#Hospital Consulting Srl ynnä muut vastaan Esaote SpA ym.#Ennakkoratkaisupyyntö: Consiglio di Stato - Italia.#Yhteisöjen tuomioistuimen työjärjestys - 92 artiklan 1 kohta ja 104 artiklan 3 kohta - Yhteisön kilpailusäännöt - Asianajajien palkkioita koskevaan maksuluetteloon liittyvät kansalliset järjestelmät - Vähimmäispalkkioiden vahvistaminen - Osittainen tutkimatta jättäminen - Kysymykset, joihin annettava vastaus on johdettavissa yhteisöjen tuomioistuimen oikeuskäytännöstä.#Asia C-386/07.

Yhteisöjen tuomioistuimen määräys (seitsemäs jaosto) 5.5.2008 – Hospital Consulting ym. vastaan Esaote ym. 
      (asia C‑386/07)
      Yhteisöjen tuomioistuimen työjärjestys – 92 artiklan 1 kohta ja 104 artiklan 3 kohta – Yhteisön kilpailusäännöt – Asianajajien palkkioita koskevaan maksuluetteloon liittyvät kansalliset järjestelmät – Vähimmäispalkkioiden vahvistaminen – Osittainen tutkimatta jättäminen – Kysymykset, joihin annettava vastaus on johdettavissa yhteisöjen tuomioistuimen oikeuskäytännöstä
      1.                     Kilpailu – Yhteisön oikeussäännöt – Jäsenvaltioiden velvollisuudet – Säännökset, joilla pyritään vahvistamaan jo olemassa
            olevan kilpailua rajoittavan järjestelyn vaikutuksia – Käsite (EY 10, EY 81 ja EY 82 artikla) (ks. 18–27 kohta ja tuomiolauselman
            1 kohta)
      2.                     Ennakkoratkaisukysymykset – Tutkittavaksi ottaminen – Kysymykset, jotka on esitetty antamatta riittäviä tietoja asiaa koskevista
            tosiseikoista ja lainsäädännöstä – Kysymykset, joihin ei voida antaa hyödyllistä vastausta – Tutkittavaksi ottamisen edellytysten
            selvä puuttuminen (EY 234 artikla) (ks. 29–35 kohta ja tuomiolauselman 2 kohta)
      Aihe 
      
         
               Ennakkoratkaisupyyntö – Consiglio di Stato – EY 10 artiklan ja EY 81 artiklan 1 kohdan sekä asianajajan ammatin pysyvän harjoittamisen
                  helpottamisesta muussa kuin siinä jäsenvaltiossa, jossa ammatillinen pätevyys on hankittu, 16.2.1998 annetun Euroopan parlamentin
                  ja neuvoston direktiivin 98/5/EY (EYVL L 77, s. 36) tulkinta – Kansallisen ammattijärjestön asianajopalkkioille vahvistamat
                  pakolliset tariffit, jotka asetetaan ministeriön hyväksyttäviksi – Kansallinen lainsäädäntö, jolla kielletään tuomioistuimia
                  oikeudenkäyntikuluista päättäessään poikkeamasta vahvistetuista vähimmäispalkkioista
               
            Ratkaisu 
      
         
                  1)
               
               
                  
               
               
                  	EY 10 ja EY 81 artikla eivät ole esteenä kansalliselle lainsäädännölle, jossa kielletään lähtökohtaisesti poikkeamasta Consiglio
                     nazionale forensen kaltaisen asianajajayhteisön laatiman esityksen perusteella annetulla ministeriön asetuksella vahvistetuista
                     vähimmäispalkkioista ja jossa myös kielletään tuomioistuinta poikkeamasta kyseisistä vähimmäispalkkioista silloin, kun se
                     lausuu oikeudenkäyntikuluista, jotka hävinneen asianosaisen on maksettava toiselle asianosaiselle. 
                  
               
            
         
                  2)
               
               
                  
               
               
                  	Consiglio di Staton 13.1.2006 tekemällään päätöksellä esittämän kolmannen ennakkoratkaisukysymyksen tutkittavaksi ottamisen
                     edellytykset puuttuvat selvästi.